ร้องเรียน
สังคมออนไลน์แชร์เรื่องราวร้องเรียน เรื่องยอดเงินในบัญชีเงินฝากของธนาคารถูกตัดเงินออกไป 200-600 บาท เป็นค่าธรรมเนียม ทั้งที่เพิ่งสมัครใช้บริการบัตรเอทีเอ็มไม่นาน
23 มิ.ย. 2559

สังคมออนไลน์แชร์เรื่องราวร้องเรียน เรื่องยอดเงินในบัญชีเงินฝากของธนาคารถูกตัดเงินออกไป 200-600 บาท เป็นค่าธรรมเนียม ทั้งที่เพิ่งสมัครใช้บริการบัตรเอทีเอ็มไม่นาน
ถ้าเราเจอเรื่องปัญหาการถูกหักเงิน หรือหักค่าธรรมเนียมที่ไม่เป็นธรรม เกี่ยวกับบัตรเอทีเอ็ม บัตรเดบิต และบัตรเครดิต จะมี 2 หน่วยงานที่กำกับดูแล คือ สำนักงานคณะกรรมการคุ้มครองผู้บริโภค (สคบ.) กับธนาคารแห่งประเทศไทย (ธปท.) 
ธปท.หรือแบงก์ชาติ มีหน้าที่กำกับดูแลเกี่ยวกับการประกอบธุรกิจของสถาบันการเงิน และดูแลเรื่องดอกเบี้ย ค่าธรรมเนียม และมีหน่วยงานรับเรื่องราวร้องทุกข์ คือศูนย์คุ้มครองผู้ใช้บริการทางการเงิน หรือสามารถที่จะร้องเรียนไปที่ธนาคารนั้นๆ โดยตรงก็ได้ ซึ่ง ธปท.กำหนดให้ธนาคารพาณิชย์ต้องดำเนินการรับและดำเนินการเกี่ยวกับเรื่องร้องเรียนภายใน 7 วัน
สคบ.จะทำหน้าที่ดูแลด้านสัญญาที่เป็นธรรมกับผู้บริโภค โดยธุรกิจบัตรเครดิต เป็นธุรกิจที่ควบคุมสัญญา และจะต้องจัดทำสัญญาเป็นมาตรฐานที่ สคบ.กำหนด พรุ่งนี้มาดูว่าสัญญาบัตรเครดิตที่เป็นมาตรฐานและเป็นธรรมจะต้องเป็นอย่างไร